CELEX: 32008D0221
Language: et
Date: 2008-03-12 00:00:00
Title: 2008/221/EÜ: Komisjoni otsus, 12. märts 2008 , ühenduse rahalise toetuse kohta taimedele ja taimsetele saadustele kahjulike organismide tõrje programmidele Prantsusmaa ülemeredepartemangudes 2008. aastal (teatavaks tehtud numbri K(2008) 925 all)

14.3.2008   
            
            
               ET
            
            
               Euroopa Liidu Teataja
            
            
               L 70/13
            
         
      KOMISJONI OTSUS,
   12. märts 2008,
   ühenduse rahalise toetuse kohta taimedele ja taimsetele saadustele kahjulike organismide tõrje programmidele Prantsusmaa ülemeredepartemangudes 2008. aastal
   (teatavaks tehtud numbri K(2008) 925 all)
   (Ainult prantsuskeelne tekst on autentne)
   (2008/221/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 30. jaanuari 2006. aasta määrust (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks, (1) ning eelkõige selle artikli 17 lõike 3 esimese lõigu esimest lauset,
   ning arvestades järgmist:
   
               (1)
            
            
               Prantsusmaa ülemeredepartemangude eriomaste kasvutingimuste tõttu tuleb taimekasvatuses kasutada spetsiaalseid meetmeid. Need meetmed hõlmavad kulukaid taimetervisemeetmeid.
            
         
               (2)
            
            
               Komisjoni 10. septembri 2007. aasta otsusega 2007/609/EÜ abikõlblike meetmete määratlemise kohta ühenduse toetuse saamiseks taimedele ja taimsetele saadustele kahjulike organismide tõrje programmidele Prantsusmaa ülemeredepartemangudes, Assooridel ja Madeiral (2) määratakse kindlaks ühenduse toetuse saamiseks abikõlblikud meetmed, millega toetatakse taimedele ja taimsetele saadustele kahjulike organismide tõrje programme Prantsusmaa ülemeredepartemangudes, Assooridel ja Madeiral.
            
         
               (3)
            
            
               Prantsuse ametiasutused on esitanud komisjonile 2008. aastal Prantsusmaa ülemeredepartemangudes rakendatavaid taimetervise meetmeid käsitleva programmi. Kõnealuses programmis täpsustatakse eesmärke, oodatavaid tulemusi, võetavaid meetmeid, nende kestust ja maksumust ühenduse võimaliku rahalise toetuse korral. Kõnealuses programmis ette nähtud meetmed vastavad nõuetele, mis on sätestatud otsuses 2007/609/EÜ.
            
         
               (4)
            
            
               Kooskõlas nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (3) artikli 3 lõike 2 punktiga a rahastatakse taimetervisemeetmeid Euroopa Põllumajanduse Tagatisfondist. Kõnealuste meetmete finantskontrolli teostatakse nimetatud määruse artiklite 9, 36 ja 37 alusel.
            
         
               (5)
            
            
               Käesoleva otsusega ette nähtud meetmed on kooskõlas alalise taimetervise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kiidetakse heaks ühenduse rahaline toetus Prantsusmaale taimedele ja taimsetele saadustele kahjulike organismide ametliku tõrjeprogrammi jaoks Prantsusmaa ülemeredepartemangudes 2008. aastaks, mis on täpsustatud lisa A osas.
   Toetuse piirmäär on 60 % abikõlblikest kogukuludest, mis on täpsustatud lisa B osas, kuid maksimaalselt 282 000 eurot (ilma käibemaksuta).
   Artikkel 2
   1.   60 päeva jooksul alates Prantsusmaa vastava taotluse kättesaamisest tehakse 100 000 euro suurune ettemakse.
   2.   Rahalise toetuse jääksumma makstakse välja tingimusel, et programmi rakendamise lõpparuanne esitatakse komisjonile elektrooniliselt hiljemalt 15. märtsil 2009.
   Araunne peab sisaldama järgmist:
   
               a)
            
            
               kogu programmi kokkuvõtlik tehniline hindamine, kaasa arvatud materiaalsete ja kvalitatiivsete eesmärkide saavutamise aste ja saavutatud edu, ning otsese fütosanitaarse ja majandusliku mõju hindamine;
            
         
               b)
            
            
               rahaliste kulude aruanne, kus tegelikud kulud on esitatud allprogrammide ja meetmete kaupa.
            
         3.   Lisa B osas esitatud eelarve soovitusliku jaotumisega seoses võib Prantsusmaa kohandada rahastamiskavasid sama allprogrammi erinevate meetmete vahel 15 % piires ühenduse toetusest sellele allprogrammile, tingimusel et programmiga ette nähtud abikõlblike kulude kogusummat ei ületata ning et ei ohustata programmi peamiste eesmärkide saavutamist.
   Prantsusmaa teatab sellistest kohandustest komisjonile.
   Artikkel 3
   Käesolevat otsust kohaldatakse alates 1. jaanuarist 2008.
   Artikkel 4
   Käesolev otsus on adresseeritud Prantsuse Vabariigile.
   
      Brüssel, 12. märts 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 42, 14.2.2006, lk 1. Määrust on viimati muudetud komisjoni määrusega (EÜ) nr 1276/2007 (ELT L 284, 30.10.2007, lk 11).
   
      (2)  ELT L 242, 15.9.2007, lk 20.
   
      (3)  ELT L 209, 11.8.2005, lk 1. Määrust on viimati muudetud määrusega (EÜ) nr 1437/2007 (ELT L 322, 7.12.2007, lk 1).
   
      LISA
      2008. AASTA PROGRAMM JA SOOVITUSLIK EELARVE JAOTUMINE
      A   OSA
      Programm
      Programm koosneb neljast allprogrammist:
      
                  1)
               
               
                  Prantsuse ülemeredepartemangude vaheline allprogramm:
                  
                              a)
                           
                           
                              meede 1.1: kvantitatiivsel polümeraasi ahelreaktsioonil (PCR) põhinevate kahjulike organismide tuvastamismeetodite väljatöötamine;
                           
                        
            
                  2)
               
               
                  Martinique’i departemangu allprogramm:
                  
                              a)
                           
                           
                              meede 2.1: taimetervise hindamine ja diagnostika piirkondliku labori ja selle mobiilse üksuse („labo vert”) abil ning köögiviljakultuuride integreeritud kahjuritõrje;
                           
                        
            
                  3)
               
               
                  Guajaana departemangu allprogramm:
                  
                              a)
                           
                           
                              meede 3.1: põllumajandusliku fütosanitaar-hoiatussüsteemi loomine riisikasvatuse jaoks;
                           
                        
                              b)
                           
                           
                              meede 3.2: diagnostikavõime tugevdamine piirkondliku labori ja selle mobiilse üksuse („labo vert”) abil;
                           
                        
            
                  4)
               
               
                  Guadeloupe’i departemangu allprogramm:
                  
                              a)
                           
                           
                              meede 4.1: puuviljakärbse seirevõrgu rajamine;
                           
                        
                              b)
                           
                           
                              meede 4.2: turismiga kahjulike organismide sissetoomisohu kontrollimine;
                           
                        
                              c)
                           
                           
                              meede 4.3: maniokisipelga integreeritud tõrje võimaluste uurimine;
                           
                        
                              d)
                           
                           
                              meede 4.4: ühise teadmistebaasi väljaarendamine näriliste tõrjeks maa- ja linnapiirkondades.
                           
                        
            B   OSA
      Soovituslik eelarve jaotumine (eurodes) ja oodatavad tulemused
      
                  Allprogrammid
               
               
                  Tulemuse laad
                  (S: teenuste osutamine, R: teadustöö või uuringud)
               
               
                  Abikõlblikud kulud
               
               
                  Riigi toetus
               
               
                  EÜ toetus
               
            
                  Prantsuse ülemeredepartemangude vaheline allprogramm
               
            
                  
                     Meede 1.1
                  
               
               
                  Kvantitatiivne PCR (R)
               
               
                  155 000
               
               
                  62 000
               
               
                  93 000
               
            
                  Vahesumma
               
               
                  155 000
               
               
                  62 000
               
               
                  93 000
               
            
                  Martinique
               
            
                  
                     Meede 2.1
                  
               
               
                  Kohapealne fütosanitaar-diagnostika ja köögiviljakultuuride integreeritud kahjuritõrje (S)
               
               
                  95 000
               
               
                  38 000
               
               
                  57 000
               
            
                  Vahesumma
               
               
                  95 000
               
               
                  38 000
               
               
                  57 000
               
            
                  Guajaana
               
            
                  
                     Meede 3.1
                  
               
               
                  Modelleeritud fütosanitaar-hoiatussüsteem (R)
               
               
                  115 000
               
               
                   
               
               
                   
               
            
                  
                     Meede 3.2
                  
               
               
                  Kohapealne fütosanitaar-diagnostika (S)
               
               
                  31 000
               
               
                   
               
               
                   
               
            
                  Vahesumma
               
               
                  146 000
               
               
                  58 400
               
               
                  87 600
               
            
                  Guadeloupe
               
            
                  
                     Meede 4.1
                  
               
               
                  Puuviljakärbse seirevõrgu rajamine (S)
               
               
                  12 000
               
               
                   
               
               
                   
               
            
                  
                     Meede 4.2
                  
               
               
                  Üldsuse teavitamine kahjulike organismide sissetoomisohust (S)
               
               
                  12 000
               
               
                   
               
               
                   
               
            
                  
                     Meede 4.3
                  
               
               
                  Kahjuliku organismi integreeritud tõrje võimaluste uurimine (R)
               
               
                  30 000
               
               
                   
               
               
                   
               
            
                  
                     Meede 4.4
                  
               
               
                  Ühise teadmistebaasi väljaarendamine näriliste tõrjeks maa- ja linnapiirkondades (R)
               
               
                  20 000
               
               
                   
               
               
                   
               
            
                  Vahesumma
               
               
                  74 000
               
               
                  29 600
               
               
                  44 400
               
            
                  
                     Kokku
                  
               
               
                  470 000
               
               
                  188 000
               
               
                  282 000